“Зойкіну кватэру” ў НАДТ імя Максіма Горкага прывёз выпускнік ГИТИСа Павел Пронін. Малады маскоўскі рэжысёр прапанаваў беларусам некалькі варыянтаў, выбар спыніўся на дадзенай п’есе. Як пазначана на афіцыйным сайце тэатра, спектакль узнік у рамках праекта “Рускі след”. Гэтая праграма супрацоўніцтва з'явілася пры падтрымцы Расійскага дзяржаўнага тэатральнага агенцтва. Яна ладзіцца пад патранатам заслужанага дзеяча мастацтваў Расійскай Федэрацыі, прафесара, тэатральнага прадзюсара і менеджара Давіда Смялянскага. Адпаведна задуме, выпускнікоў тамтэйшых тэатральных ВНУ выпраўляюць ставіць рускую класіку ў краінах бліжэйшага замежжа.